b'\n_START_ARTICLE_\nProteesi\n_START_PARAGRAPH_\nProteesi on keinotekoinen kappale, jolla korvataan kehosta puuttuva osa, toisin kuin ortoosi, joka vain tukee kehoa. Proteeseja k\xc3\xa4ytet\xc3\xa4\xc3\xa4n esimerkiksi korvaamaan syntym\xc3\xa4st\xc3\xa4 asti puuttuva tai my\xc3\xb6hemm\xc3\xa4n sairauden tai onnettomuuden vuoksi amputoitu raaja, muuttamaan transsukupuolisten miesten ja naisten ulkoisia piirteit\xc3\xa4 sek\xc3\xa4 erikoisefektein\xc3\xa4 elokuvissa. Proteesioppia kutsutaan protetiikaksi. _NEWLINE_Proteeseja on k\xc3\xa4ytetty ainakin 400-luvulta eaa. Ensimm\xc3\xa4iset oikean k\xc3\xa4den muotoiset proteesit valmistettiin kuitenkin vasta keskiajalla._NEWLINE_Ennen proteesit tehtiin yleens\xc3\xa4 puusta, nahasta ja raskaasta metallista (puujalka ja koukkuk\xc3\xa4si), joiden toiminnallisuus oli l\xc3\xa4hinn\xc3\xa4 v\xc3\xa4ltt\xc3\xa4v\xc3\xa4\xc3\xa4. Nykyisin on jo k\xc3\xa4yt\xc3\xb6ss\xc3\xa4 kevyist\xc3\xa4 metalleista ja muoveista tehtyj\xc3\xa4, tietokoneohjatusti toimivia jalka- ja k\xc3\xa4siproteeseja. Monilla vammaisurheilijoilla on my\xc3\xb6s erityisi\xc3\xa4 vaihdettavia urheiluproteeseja, jotka muistuttavat vain et\xc3\xa4isesti oikeaa raajaa.'